CELEX: 52007PC0430
Language: sk
Date: 2007-07-17
Title: Návrh rozhodnutie Rady o definovaní 1-benzylpiperazínu (BZP) ako novej syntetickej drogy, ktorá má podliehať kontrolným opatreniam a trestnoprávnym ustanoveniam

Dôležité právne oznámenie

|

52007PC0430

Návrh rozhodnutie Rady o definovaní 1-benzylpiperazínu (BZP) ako novej syntetickej drogy, ktorá má podliehať kontrolným opatreniam a trestnoprávnym ustanoveniam  /* KOM/2007/0430 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 17.7.2007KOM(2007) 430 v konečnom zneníNávrhROZHODNUTIE RADYo definovaní 1-benzylpiperazínu (BZP) ako novej syntetickej drogy, ktorá má podliehať kontrolným opatreniam a trestnoprávnym ustanoveniam(predložený Komisiou)NávrhROZHODNUTIE RADYo definovaní 1-benzylpiperazínu (BZP) ako novej syntetickej drogy, ktorá má podliehať kontrolným opatreniam a trestnoprávnym ustanoveniamRADA EURÓPSKEJ ÚNIE,so zreteľom na Zmluvu o založení Európskej únie,so zreteľom na rozhodnutie 2005/387/SVV z 10. mája 2005 o výmene informácií, hodnotení rizika a kontrole nových psychoaktívnych látok[1], a najmä na jeho článok 8 ods. 1,so zreteľom na iniciatívu Komisie,keďže:1.  Na základe článku 6 rozhodnutia Rady 2005/387/SVV bola na mimoriadnom zasadnutí rozšíreného vedeckého výboru Európskeho monitorovacieho centra pre drogy a drogovú závislosť vypracovaná správa o hodnotení rizika 1-benzylpiperazínu (BZP), ktorá bola 31. mája 2007 predložená Rade a Komisii.2.  BZP je syntetická látka, ktorá bola v Európskej únii po prvýkrát nahlásená v roku 1999. Tak ako amfetamín a metamfetamín, BZP je stimulantom centrálneho nervového systému, avšak s oveľa menšou účinnosťou (okolo 10 % účinnosti d-amfetamínu). Metabolizmus BZP môžu ovplyvňovať genetické polymorfizmy v enzýmových systémoch, čo u jednotlivcov vedie k značným rozdielom v citlivosti na účinky BZP. Možné sú vzájomné účinky s inými drogami, celkovo však neexistuje dostatok farmakokinetických údajov u ľudí.3.  V niektorých členských štátoch je BZP legálne dostupný u maloobchodných dodávateľov chemikálií. Na rekreačné účely sa predáva vo forme tabliet a kapsúl prostredníctvom internetových stránok a v niektorých členských štátoch v obchodoch s prírodnými liečivami či v tzv. „smart shops“. Na trhu s nelegálnymi drogami sa BZP predáva, resp. je možné ho kúpiť ako populárnu drogu extázu.4.  Trinásť členských štátov a jeden tretí štát (Nórsko) nahlásili zadržanie BZP vo forme prášku, kapsúl alebo tabliet v rozsahu od 1 kapsuly/tablety po 64 900 tabliet. K dispozícii je málo informácii o syntéze, spracovaní alebo distribúcii BZP vo veľkom meradle alebo o zapojení organizovaného zločinu.5.  BZP nemá preukázanú a uznávanú medicínsku hodnotu, v Európskej únii nie sú známe žiadne autorizované medicínske produkty obsahujúce BZP.6.  V súčasnosti BZP nepodlieha hodnoteniu a nepodliehal mu ani v rámci systému OSN. V piatich členských štátoch BZP podlieha kontrolným opatreniam a trestnoprávnym sankciám stanoveným v ich právnych predpisoch na základe záväzkov vyplývajúcich z dohovorov OSN z rokov 1961 či 1971. Dva členské štáty uplatňujú kontrolné opatrenia vo vzťahu k BZP na základe ich právnych predpisov v oblasti medicíny.7.  BZP sa našiel vo vzorkách odobratých post mortem . Podiel BZP na úmrtí je však neznámy, pretože vo všetkých prípadoch bolo prítomné súčasné pôsobenie iných látok alebo okolností.8.  Hodnotenie rizika odhaľuje nedostatok presvedčivých vedeckých dôkazov o celkovom riziku BZP. V dôsledku jeho stimulačných vlastností, zdravotného rizika, nedostatočnej medicínskej hodnoty a na základe zásady prevencie je však potrebné BZP kontrolovať, kontrolné opatrenia by však mali byť primerané relatívne nízkym rizikám tejto látky.9.  Zaradenie 1-benzylpiperazínu pod kontrolu môže napomôcť predchádzaniu problémom v oblasti medzinárodného presadzovania práva a súdnej spolupráce,ROZHODLA TAKTO:Článok 1Členské štáty prijmú v súlade so svojim vnútroštátnym právom nevyhnutné opatrenia na zaradenie 1-benzylpiperazínu (známeho tiež ako 1-benzyl-1,4-diazacyklohexán, N-benzylpiperazín alebo nepresnejšie ako benzylpiperazín či BZP) pod kontrolné opatrenia primerane k rizikám tejto látky a pod trestnoprávne sankcie stanovené v ich právnych predpisoch v súlade so záväzkami vyplývajúcimi z Dohovoru Organizácie spojených národov o psychotropných látkach z roku 1971.Článok 2Toto rozhodnutie sa uverejní v Úradnom vestníku Európskej únie .Rozhodnutie nadobúda účinnosť dňom nasledujúcim po jeho uverejnení.V BruseliZa Radupredseda [1] Ú. v. EÚ L 127, 20.5.2005, s. 32.